Աշխատանքային պարտականություններում թերանալը, հավանաբար, ամենամեղմ զանցանքն է, որ կարելի է վերագրել գեներալ Բաղմանյանին: Տարիներ շարունակ նրա անվան շուրջ շրջանառվել են զանազան աղմկոտ պատմություններ, բանակում կատարված անօրինակություններ, անձնական բիզնեսն «ուժային» մեթոդներով առաջ մղելու ահազանգեր: Հայկազ Բաղմանյանը ծանր ու վտանգավոր բեռ էր դարձել զինված ուժերի ուսերին, և նրանից ազատվելու պահանջը հրամայական էր դեռ շատ վաղուց: